MJD ปักธงยอดขายต่างชาติปีนี้พุ่งแตะ 2.5 พันลบ.รับแผนขยายตลาดต่างประเทศเต็มสูบ
MJD ปักธงยอดขายต่างชาติปีนี้พุ่งแตะ 2.5 พันลบ.รับแผนขยายตลาดต่างประเทศเต็มสูบ
11 ต.ค. 2561

น.ส.เพชรลดา พูลวรลักษณ์ กรรมการบริหาร บริษัท เมเจอร์ ดีเวลลอปเม้นท์ จำกัด (มหาชน) หรือ MJD เปิดเผยว่า บริษัทตั้งเป้ายอดขายตลาดต่างชาติปีนี้ที่ระดับ 2,500 ล้านบาท เติบโตขึ้น 30% จากปี 2560
โดยบริษัทฯ ได้วางกลยุทธ์เชิงรุกในการขยายสู่ตลาดต่างประเทศด้วยการสร้างความสัมพันธ์ระยะยาวกับบริษัทพันธมิตรในประเทศและตัวแทนจำหน่ายอสังหาริมทรัพย์นานาชาติ ซึ่งในปี 2561 นี้ บริษัทได้รุกขยายเจาะกลุ่มลูกค้าชาวต่างชาติมากขึ้น โดยเฉพาะกลุ่มลูกค้าชาวจีน ฮ่องกง และไต้หวันที่เป็นกลุ่มลูกค้าหลักที่มีกำลังซื้อ
ขณะที่เร็วๆ นี้ บริษัทได้จัด Meet &amp; Greet เชิญตัวแทนจำหน่ายอสังหาริมทรัพย์มาร่วมงาน เพื่อรับฟังข้อมูลที่น่าสนใจเกี่ยวกับการลงทุนในตลาดอสังหาริมทรัพย์ และโอกาสทางการขายโครงการเมเจอร์ฯ ที่มีจุดเด่นอยู่บนทำเล CBD ใจกลางเมือง ไม่ไกลจากรถไฟฟ้า หรือ รถไฟใต้ดิน และคุ้มค่าต่อการลงทุน ซึ่งผลตอบรับดีเกินคาด